《题四鸽图 其二 白河西》
明代·程敏政

海榴花红摇日光，初平石畔薰风凉。河西北种不易得，玉羽六月飞吴霜。

凭谁貌入丹青里，金笼雪衣呼欲起。清时恐有放生人，献寿能令相君喜。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。